En 20-årig mand fik både knubs og en stor bøde ud af, at prøve på at stikke af fra politiet på sin ulovlige knallert. Desuden kan det være, at knallerten for bestandigt bliver konfiskeret, da manden flere gang før har været stoppet på en ulovlig knallert. - Manden kan se frem til en klækkelig bøde. Desuden skal vi nu have undersøgt om, det er tredje gang, at han er blevet snuppet på en ulovlig knallert, for så får han den ikke igen, siger Bruno Brix vagtchef ved Nordjyllands Politi til TV2/Nord. Han efterlyser vidner til den vilde jagt ud af Hobrovej - de bedes ringe til Nordjyllands Politi på tlf. 114. Midt på eftermiddagen observerede en motorcykelbetjent, at yngre mand kørte 60-70 kilometer på sin knallert Hobrovej i Aalborg. Da betjenten vil standse manden på knallerten, stak han af, kørte over for rødt mindst fem gange, torpederede to biler, forsøgte at køre ind i politiets motorcykel og begik altså i alt omkring 30 lovbrud. Efter en længere jagt, hvor knallertkøreren begik diverse diverse ulovligheder for at undslippe, endte det hele galt. Knallerten væltede ud for Q8-tanken i Skalborg og den 20-årige manden slog især sit ene knæ. En ambulance blev tilkaldt, og den kørte manden på skadesstuen.
En 20-årig knallertkører måtte en tur i asfalten, efter at han med høj fart havde prøvet at stikke af fra politiet i Aalborg. Undervejs begik han omkring 30 lovovertrædelser.